b'\n_START_ARTICLE_\nAudrius Br\xc5\xabzga\n_START_PARAGRAPH_\nAudrius Br\xc5\xabzga (g. 1966 m. rugs\xc4\x97jo 23 d. Kazl\xc5\xb3 R\xc5\xabdoje) \xe2\x80\x93 lietuvi\xc5\xb3 diplomatas, Lietuvos ambasadorius Turkijoje (nuo 2015 m. bir\xc5\xbeelio 8 d.)\n_START_SECTION_\nI\xc5\xa1silavinimas\n_START_PARAGRAPH_\nAudrius Br\xc5\xabzga mok\xc4\x97si \xc5\xa0iauliuose, \xc4\xafgijo vidurin\xc4\xaf i\xc5\xa1silavinim\xc4\x85. \xc4\xaestoj\xc4\x99s \xc4\xaf Vilniaus universitet\xc4\x85, baig\xc4\x97 Filologijos fakultet\xc4\x85, angl\xc5\xb3 kalbos ir literat\xc5\xabros studijas, \xc4\xafgijo filologijos diplom\xc4\x85. V\xc4\x97liau studijavo Union koled\xc5\xbee (Niujorko valstijoje, JAV).\n_START_SECTION_\nDiplomatin\xc4\x97 karjera\n_START_PARAGRAPH_\n1991 m. Audrius Br\xc5\xabzga prad\xc4\x97jo diplomatin\xc4\x99 tarnyb\xc4\x85 LR U\xc5\xbesienio reikal\xc5\xb3 ministerijoje. Prad\xc5\xbeioje Konsuliniame skyriuje, Valstybinio ir diplomatinio protokolo tarnyboje, Vakar\xc5\xb3 Europos \xc5\xa1ali\xc5\xb3 skyriuose, v\xc4\x97liau \xe2\x80\x93 diplomatu LR ambasadose u\xc5\xbesienyje (Izraelyje, Did\xc5\xbeiojoje Britanijoje)._NEWLINE_2002 m. vasario 15 d. Audrius Br\xc5\xabzga buvo paskirtas nepaprastuoju ir \xc4\xafgaliotuoju ambasadoriumi Suomijoje, kur nuo 2002 m. vasario 28 d. iki 2007 m. sausio 15 d. vadovavo LR ambasados veiklai. Baig\xc4\x99s ambasadoriaus kadencij\xc4\x85, tarnyb\xc4\x85 t\xc4\x99s\xc4\x97 LR URM Afrikos, Azijos ir Okeanijos departamente kaip ambasadorius ypatingiems pavedimams._NEWLINE_2004 m. baland\xc5\xbeio 24 d. Audriui Br\xc5\xabzgai buvo suteiktas nepaprastojo ir \xc4\xafgaliotojo ambasadoriaus rangas._NEWLINE_Nuo 2007 m. vasario 27 d.) iki 2010 m. liepos m\xc4\x97n. buvo Lietuvos ambasadorius JAV ir Meksikai. _NEWLINE_2010 m. Audrius Br\xc5\xabzga buvo URM Ekonominio saugumo politikos departamento direktorius, 2011-2012 m. - Energetinio saugumo centro prie Lietuvos Respublikos u\xc5\xbesienio reikal\xc5\xb3 ministerijos direktorius._NEWLINE_2013 - 2015 m. Audrius Br\xc5\xabzga dirbo Lietuvos Respublikos ministro pirmininko A.Butkevi\xc4\x8diaus patar\xc4\x97ju u\xc5\xbesienio politikai._NEWLINE_Nuo 2015 m. bir\xc5\xbeelio 8 d. \xe2\x80\x93 Lietuvos Respublikos ambasadorius Turkijoje._NEWLINE_Audrius Br\xc5\xabzga yra ved\xc4\x99s Amerikos lietuv\xc4\x99 (kilusi\xc4\x85 i\xc5\xa1 Ann Arbor, MI) Imsr\xc4\x99 Sabaliunas Br\xc5\xabzgien\xc4\x99. Kartu su \xc5\xbemona augina s\xc5\xabn\xc5\xb3 Lauryn\xc4\x85 bei dukr\xc4\x85 Simon\xc4\x85.'